Press Release 
 
Schimbări în cadrul Comitetului Executiv al Schaeffler AG

BRASOV, 2024-09-27. 
· 	Thomas Stierle, din Vitesco Technologies, va conduce noua divizie E-Mobility 
· 	Dr. Jochen Schröder numit în rolul de CEO pentru Regiunea Europa
· 	Christophe Hannequin este succesorului lui Claus Bauer în calitate de CFO în anul ce urmează
 
În cea mai recentă ședință, Consiliul de Supraveghere al Schaeffler AG a făcut două numiri în cadrul Consiliului de Administrație al companiei. De asemenea, există o nouă schimbare de personal în cadrul Comitetul Executiv. Acesta cuprinde Consiliul de Administrație și pe cei patru directori generali regionali. Până în prezent, acesta a fost constituit din opt membri, iar începând cu 1 octombrie 2024, va avea nouă membri în componență. 
 
Thomas Stierle (54 de ani), care este în prezent CEO (Chief Executive Officer) al diviziei de soluții de electrificare (Electrification Solutions) la Vitesco Technologies, a fost numit CEO al noii divizii E-Mobility și membru cu drepturi depline al Comitetului Executiv al Schaeffler AG cu efect de la 1 octombrie 2024. Așa cum a fost comunicat anterior, Dr. Jochen Schröder (53 de ani) - până în prezent șeful E-Mobility din cadrul diviziei Automotive Technologies la Schaeffler - își va asuma rolul de CEO regional pentru Europa cu efect de la 1 octombrie 2024. În plus, Christophe Hannequin (48 de ani) a fost numit director financiar și membru cu drepturi depline al Comitetului executiv al Schaeffler AG. Acesta își va prelua rolul cel târziu în 1 octombrie 2025. Predecesorul său în această funcție, Claus Bauer, își va continua contractul până la sfârșitul mandatului, pe 31 august 2025. 
 
Thomas Stierle a îndeplinit rolul de CEO al diviziei Electrification Solutions din cadrul Vitesco Technologies de la începutul anului 2023. Înainte de aceasta, el a gestionat activitățile din cadrul departamentelor Tehnologia Electrificării și Controlul Electronic. Domnul Stierle și-a început cariera la Siemens VDO și a deținut diverse poziții acolo, iar mai târziu la Continental Automotive GmbH din Germania și SUA. Are o diplomă în inginerie electrică de la Universitatea de Tehnologie din Dresda. 
 
Dr Jochen Schröder s-a alăturat echipei Schaeffler în anul 2018. El a fost anterior CTO (Chief Technology Officer) la Valeo-Siemens eAutomotive din 2016. Dr Schröder şi-a început cariera la BMW AG cu dezvoltarea sistemelor de transmisie şi a deţinut diverse poziţii de management în electrificarea sistemelor de propulsie până în 2016. A studiat ingineria electrică la Universitatea de Tehnologie din Hamburg, unde a obținut în 2001 doctoratul în tehnologia de control. 
 
Christophe Hannequin este Directorul Financiar al Grupului JCB Group din Marea Britanie încă din 2022. Între 2008 și 2022 a deținut diverse funcții de conducere în principal în domeniul finanțelor la Michelin în SUA, Canada și Franța. Înainte de aceasta, a lucrat în roluri financiare la Plastic Omnium din 2004 până în 2008 și la Saint Gobain între 1999 și 2004. Domnul Hannequin are un MBA de la Wake Forest University School of Business (Babcock) din SUA și un Master of Science de la Bordeaux Graduate School of Management (KEDGE) din Franța. 
 
Georg F. W. Schaeffler, acționar de familie și președinte al Consiliului de Supraveghere al Schaeffler AG, a declarat: „Odată cu schimbările din Consiliul Executiv al Schaeffler AG, aliniem în mod constant compania cu viitoarea fuziune cu Vitesco Technologies AG pentru a realiza oportunitățile rezultate din aceasta. Thomas Stierle se va asigura că povestea de succes a Vitesco Technologies în domeniul mobilității electrificate va fi continuată la Schaeffler. În noul său rol de CEO Regional pentru Europa, Doctor Jochen Schröder va contribui cu expertiza sa profundă în sectorul auto, cu accent pe electrificare. Christophe Hannequin este un expert financiar de înaltă calificare și a cărui competență este dovedită deja, cu o vastă experiență internațională în sectorul financiar, în special în sectorul auto, dar și în diverse industrii și sunt încântat că l-am desemnat ca Chief Financial Officer. Consiliul de Supraveghere aşteaptă cu nerăbdare continuarea colaborării cu Comitetul Executiv.”
 
Mai multe fotografii cu membrii actualii ai Consiliului de Administrație se găsesc aici: 
www.schaeffler.com/en/group/executive-board
 
<fo:inline font-style=”italic”font-family=”NotoSansItalic”font-weight=”bold”>Declarații prospective și proiecții</fo:inline> 
Anumite declarații din acest comunicat de presă sunt declarații prospective. Prin natura lor, declarațiile prospective implică o serie de riscuri, incertitudini și ipoteze care ar putea determina rezultatele sau evenimentele reale să difere semnificativ de cele exprimate sau sugerate de declarațiile prospective. Aceste riscuri, incertitudini și ipoteze ar putea afecta în mod negativ rezultatul și consecințele financiare ale planurilor și evenimentelor descrise în prezentul document. Nimeni nu își asumă nicio obligație de a actualiza sau revizui public orice declarație prospectivă, fie ca urmare a unor informații noi, evenimente viitoare sau în alt mod. Nu ar trebui să vă bazați în mod nejustificat pe declarațiile prospective care se referă numai la data prezentului comunicat de presă. Declarațiile conținute în acest comunicat de presă cu privire la tendințe sau evenimente din trecut nu trebuie interpretate ca o reprezentare a faptului că astfel de tendințe sau evenimente vor continua în viitor. Declarațiile de precauție de mai sus trebuie luate în considerare în legătură cu orice declarații prospective ulterioare, scrise sau verbale, pe care Schaeffler sau persoanele care acționează în numele său le-ar putea emite. 
*** 
Schaeffler Group – We pioneer motion: De peste 75 de ani, Grupul Schaeffler este un motor al inovării și dezvoltării de soluții remarcabile în domeniul tehnologiei pentru mobilitate. Cu tehnologii noi, produse și servicii pentru mobilitatea electrică, sisteme de transmisie eficiente din punct de vedere al emisiilor de CO₂, soluții pentru șasiu și energii regenerabile, compania este un partener de încredere pentru a face mobilitatea eficientă, inteligentă și sustenabilă – pe parcursul întregului ciclu de viață. Schaeffler are o gamă cuprinzătoare de produse și servicii din ecosistemul de mobilitate, care se regăsește în cadrul a opt familii de produse: de la soluții de rulmenți și toate tipurile de sisteme de ghidare liniară, până la servicii de reparații și monitorizare. Cu aproximativ 120.000 de angajați și mai mult de 250 de locații în 55 de țări, Schaeffler este una dintre cele mai mari companii de familie din lume și una dintre cele mai inovatoare companii din Germania. 

================================================================
 
Thomas Stierle - Dr. Jochen Schröder - Christophe Hannequin 
 
Download
 
Thomas Stierle Foto: Schaeffler 
 
Download
 
Dr. Jochen Schröder Foto: Schaeffler 
 
Download
 
Christophe Hannequin Foto: privată 
 
Download

 
================================================================

 
CONTACT:

Hana Krobotová 
Communication & Branding Czech Republic 
E-Mail: krobohna@schaeffler.com 
---------------------------------------------------------